钦定古今图书集成/明伦汇编/官常典/第213卷 > 桑维翰
## 钦定古今图书集成/明伦汇编/官常典/第213卷 > 桑维翰

按《五代史晋臣传》：“‘维翰字国侨，河南人也。为人丑怪，
身短而面长，常临鉴以自奇曰：‘七尺之躯不如一尺
之面’。慨然有志于公辅。初举进士，主司恶其姓，以为
‘桑’”“丧’同音。人有劝其不必举进士，可以从他求仕者，
维翰慨然，乃著《日出扶桑赋》以见志。又铸铁砚以示
人曰：‘砚弊则改而他仕’。卒以进士及第。晋高祖辟为”
河阳节度掌书记，其后常以自从。高祖自太原徙天
平，不受命而有异谋。以问将佐，将佐皆恐惧不敢言，
独维翰与刘智远赞成之，因使维翰为书，求援于契
丹耶律德光，已许诺，而赵德钧亦以重赂啖德光，求
助己以篡唐。高祖惧事不果，乃遣维翰往见德光，为
陈利害甚辩，德光意乃决，卒以灭唐而兴晋，维翰之
力也。高祖即位，以维翰为翰林学士、礼部侍郎，知枢
密院事，迁中书侍郎、同中书门下平章事，兼枢密使。
天福四年，出为相州节度使，岁馀，徙镇泰宁。吐浑白
承福为契丹所迫，附，镇州安重荣以归晋，重荣因请
与契丹绝好，用吐浑以攻之，高祖重违重荣，意未决。
维翰上疏言：“契丹未”可与争者也。高祖召维翰使者
至卧内，谓曰：“北面之事，方挠吾胸中，得卿此疏，计已
决矣，可无忧也。”维翰又劝高祖幸邺都。七年，高祖在
邺，维翰来朝，徙镇晋昌。出帝即位，召拜侍中。而景延
广用事，与契丹绝盟，维翰言不能入，乃阴使人说帝
曰：“制契丹而安天下，非用维翰不可。”乃出延广于河
南，拜维翰中书令，复为枢密使，封魏国公。事无巨细，
一以委之。数月之间，百度寖理。初，李瀚为翰林学士，
好饮而多酒过，高祖以为浮薄。天福五年九月，诏废
翰林学士，按《唐六典》，归其职于中书舍人，而端眀殿
学士、枢密院学士皆废。及维翰为枢密使，复奏置学
士，而悉用亲旧为之。维翰权势既盛，四方赂遗，岁积
钜万。内客省使李彦韬、端明殿学士冯玉用事，共谗
之。帝欲骤黜维翰，大臣刘昫、李崧皆以为不可，卒以
玉为枢密使，既而以为相，维翰日益见疏。帝饮酒过
度得疾，维翰遣人阴白太后，请为皇弟重睿置师傅。

绝。维翰曰：“事急矣。”乃见冯玉等，计事而谋不合。又求
见帝，帝方调鹰于苑中，不暇见。维翰退而叹曰：“晋不
血食矣！”自契丹与晋盟，始成于维翰，而终败于景延
广，故自兵兴，契丹凡所书檄，未尝不以此两人为言。
耶律德光犯京师，遣张彦泽遗太后书，问此两人在
否，可使先来。而帝以维翰尝议毋绝盟而己违之也，
不欲使维翰见德光，因讽彦泽图之，而彦泽亦利其
赀产。维翰状貌既异，素以威严自持，晋之老将大臣，
见者皆屈服，彦泽以骁悍自矜，每往候之，虽冬月未
尝不流汗。初，彦泽入京师，左右劝维翰避祸，维翰曰：
“吾为大臣，国家至此，安所逃死邪！”安坐府中不动。彦
泽以兵入府，问：“维翰何在？”维翰厉声曰：“吾晋大臣，自
当死国，安得无礼邪！”彦泽股栗，不敢仰视，退而谓人
曰：“吾不知桑维翰何如人，今日见之，犹使人恐惧如
此，其可再见乎！”乃以帝命召维翰。维翰行，遇李崧，立
马而语。军吏前白维翰请赴侍卫司狱，维翰知不免，
顾崧曰：“相公当国，使维翰独死。”崧惭不能对。是夜，彦
泽使人缢杀之，以帛加颈，告德光曰：“维翰自缢。”德光
曰：“我本无心杀维翰，维翰何必自杀！”德光至京师，使
人检其尸，信为缢死，乃以尸赐其家，而赀财悉为彦
泽所掠。